[{"text_idx": "#000001", "text": "19.01.2021. Alates ka\u0308esolevast aastast vo\u0303istlevad noored ralliso\u0303itjad taas Eesti meistritiitlile. U\u0308htlasi on tegemist noortele ko\u0303ige odavama vo\u0303imalusega autosporti sisenemiseks."}, {"text_idx": "#000002", "text": "Noorte meistrivo\u0303istlused toimuvad Eesti Autospordi Liidu (EAL) rahvaralli karikavo\u0303istluste raames, mille esimene etapp on kavas 23. jaanuaril Raplamaal. Osalemise muudab odavaks asjaolu, et startimiseks sobib tavaline ta\u0308navaso\u0303iduauto, kuid on loodud ka vo\u0303imalus eriettevalmistusega vo\u0303istlusautoga so\u0303itmiseks."}, {"text_idx": "#000003", "text": "Mitmel varasemal aastal vo\u0303istlesid noored rahvaralli karikasarjas oma klassides, kuid meistritiitlit va\u0308lja ei antud. \u201eEesti meistritiitel lisab noortele motivatsiooni ning sarjale kaalu,\u201d ra\u0308a\u0308kis EAL rahvaspordikomitee esimees Argo Nurs. \u201eRahvarallide kiiruskatsed on lihtsamad ja lu\u0308hemad kui n-o\u0308 suures rallis ning kiirused va\u0308iksemad, sobides ha\u0308sti algajale vo\u0303iduso\u0303itjale.\u201d"}, {"text_idx": "#000004", "text": "Noorte meistrivo\u0303istlustel saab u\u0308ldjuhul startida alates 12. eluaastast. \u201eMo\u0303istagi on noor roolis vaid liikluseks suletud lisakatsetel, liikluses juhib autot ta\u0308iskasvanud kaardilugeja,\u201d lisas Nurs."}, {"text_idx": "#000005", "text": "Rahvaralli raames toimuv noorteralli on heaks ettevalmistuseks, millelt liikuda edasi na\u0308iteks ralli Eesti meistrivo\u0303istluste osana toimuvale Estonian Junior Challenge \u0301ile."}, {"text_idx": "#000006", "text": "Hooaja avaetapile registreerus kahes klassis 23 noort, kuid u\u0308htekokku pani end rahvarallile kirja 130 ekipaaz\u030ci, mis on ka maksimaalne osalejate arv. \u201eHuvi on va\u0308ga suur \u2013 osalejate limiit ta\u0308itus 12 tunniga,\u201d ra\u0308a\u0308kis Nurs. \u201eMo\u0303ningaid ta\u0308iendusi tegi alakomitee ka rahvaralli tingimustes, nii na\u0308iteks annavad uued vo\u0303istlusklassid vo\u0303rdsemad vo\u0303imalused eri veoskeemidega autode kasutajatele.\u201d"}, {"text_idx": "#000011", "text": "Na\u0308dalavahetus autospordis: kardi- drifti- ja ringrajahooaja lo\u0303ppvaatused, eestlaste va\u0308lisstardid"}, {"text_idx": "#000012", "text": "Martin Rump korraldab vo\u0303iduso\u0303iduteemalise seminari"}]